[{"text_idx": "#000001", "text": "Gwneud newidiadau parhaol i wella ein lles meddyliol"}, {"text_idx": "#000003", "text": "Rydw i wastad wedi teimlo fy mod i rywsut yn wahanol i bobl eraill."}, {"text_idx": "#000005", "text": "Doeddwn i byth yn meddwl bod gen i broblem iechyd meddwl, dim ond fy mod i rywsut ddim cystal a\u0302 phobl eraill mewn llawer o ffyrdd."}, {"text_idx": "#000007", "text": "Yna, tua 2010 dechreuais deimlo pethau\u2019n newid, a dechreuais fynd yn o\u0302l ac ymlaen rhwng teimlo\u2019n isel iawn a theimlo\u2019n frwdfrydig iawn, weithiau o fewn yr un wythnos."}, {"text_idx": "#000010", "text": "Y gwir amdani yw bod gwneud newidiadau parhaol i\u2019n bywydau yn anodd. P\u2019un a ydym yn ceisio dechrau ymarfer corff neu roi\u2019r gorau i fyrbrydau, rhoi\u2019r gorau i yfed neu gyffuriau, gwario llai o arian neu dreulio llai o amser ar ein dyfeisiau, mae angen aberthu rhywbeth."}, {"text_idx": "#000011", "text": "Yr hyn rydyn ni\u2019n ei aberthu yw\u2019r teimlad o fod yn gyfforddus, o ganlyniad i ddefnyddio mwy o egni, cael llai o amser rhydd, neu orfod rhoi\u2019r gorau i rywbeth arall er mwyn teimlo\u2019n well a gwella yn y pen draw."}, {"text_idx": "#000012", "text": "Fodd bynnag, gall y manteision fod yn bellgyrhaeddol a gallant ein helpu i wneud gwelliannau hirdymor i\u2019n hiechyd meddwl."}, {"text_idx": "#000013", "text": "Pryd mae newid yn digwydd?"}, {"text_idx": "#000014", "text": "Yn aml, mae\u2019r newidiadau mwyaf yn digwydd pan fydd y teimlad anghyfforddus o aros yr un peth yn dod yn fwy na\u2019r teimlad anghyfforddus o newid pethau."}, {"text_idx": "#000016", "text": "Dechreuais nofio dair gwaith yr wythnos a sylwais fy mod i\u2019n teimlo gryn dipyn llai o iselder ar o\u0302l ychydig wythnosau."}, {"text_idx": "#000020", "text": "Pum egwyddor ar gyfer gwneud newidiadau parhaol"}, {"text_idx": "#000021", "text": "1. Mae angen rheswm da dros eisiau newid: Yn aml, nid yw rheswm syml fel eisiau colli pwysau neu eisiau rhoi\u2019r gorau i yfed alcohol yn ysgogiad digon cryf i newid. Mae angen nod sy\u2019n seiliedig ar werthoedd i\u2019n cadw ni ar y trywydd iawn."}, {"text_idx": "#000024", "text": "Os ydw i\u2019n crwydro o\u2019r nod, dydw i ddim yn mynd i allu rhoi\u2019r fersiwn orau o fy hun i fy nheulu. Rydw i hefyd yn parhau i ganolbwyntio ar fy iechyd meddwl er mwyn gallu byw bywyd hapusach a mwy boddhaol."}, {"text_idx": "#000025", "text": "2. Meddyliwch am y tymor hir: Mae gwella eich hun yn cymryd amser."}, {"text_idx": "#000026", "text": "Dychmygwch eich hun mewn un flwyddyn, yna dwy flynedd, ac yna mewn pum mlynedd. Meddyliwch faint yn iachach, yn hapusach ac yn fwy llwyddiannus y byddwch chi ar bob cam os byddwch chi\u2019n llwyddo i newid."}, {"text_idx": "#000027", "text": "Meddyliwch am ba mor hir y gallech barhau i fyw a sut y bydd y newidiadau hyn yn gwella eich bywyd am weddill eich oes. Bydd y teimlad anghyfforddus yn y tymor byr o ganlyniad i newid bron bob amser yn werth chweil yn y tymor hir."}, {"text_idx": "#000028", "text": "Pan rwy\u2019n colli diddordeb neu\u2019n teimlo bod y newid yn digwydd yn rhy araf, yn aml rwy\u2019n dychmygu fy hun yn y dyfodol ac mae\u2019n fy helpu i fynd yn o\u0302l ar y trywydd iawn."}, {"text_idx": "#000029", "text": "Ewch un cam ar y tro. Mae mynd ati o ddifri i sefydlu trefn newydd yn bwysicach na gweld canlyniadau ar unwaith. Yn aml, dim ond ar o\u0302l wythnosau neu fisoedd o wneud gweithgaredd yn rheolaidd y byddwch chi\u2019n dechrau sylwi\u2019r canlyniadau."}, {"text_idx": "#000030", "text": "3. Canolbwyntiwch ar y presennol: Mae ymwybyddiaeth ofalgar yn ein dysgu i fyw yn y presennol."}, {"text_idx": "#000031", "text": "Os ydyn ni\u2019n byw yn ein pennau drwy\u2019r dydd neu\u2019n gwneud pethau heb feddwl, mae\u2019n haws gwneud pethau gan ein bod ni wedi dod i arfer a\u0302\u2019u gwneud, fel agor yr oergell pan fyddwn ni wedi diflasu, neu sgrolio drwy dudalen ar o\u0302l tudalen ar y cyfryngau cymdeithasol."}, {"text_idx": "#000032", "text": "Pan fyddwn ni\u2019n gallu dechrau dal ein hunain yn gwneud rhywbeth rydyn ni wedi ymrwymo i beidio a\u0302\u2019i wneud, gallwn ni ddechrau gweld y patrwm."}, {"text_idx": "#000033", "text": "Ar o\u0302l ychydig o ymarfer gallwn ddechrau meddwl yn fwy gofalus pan fydd y syniad o wneud rhywbeth yn dal i fod yn ein pen, ac yna gwneud penderfyniad ymwybodol ynghylch a ddylwn ni barhau a\u0302\u2019r ymddygiad ai peidio. Os gallwn gofio defnyddio ein prif reswm dros newid ar yr adegau hyn, gallwn atal ein hunain"}, {"text_idx": "#000034", "text": "Er enghraifft, mae treulio gormod o amser ar y cyfryngau cymdeithasol yn golygu bod gen i lai o amser i\u2019w dreulio gyda fy nheulu. Bob tro rydyn ni\u2019n llwyddo i atal ein hunain, rydyn ni\u2019n cryfhau\u2019r llwybrau niwral yn ein hymennydd, sy\u2019n gallu arwain at newid parhaol."}, {"text_idx": "#000036", "text": "Cywilydd yw\u2019r emosiwn negyddol rydyn ni\u2019n ei deimlo pan fyddwn ni\u2019n gwneud rhywbeth sy\u2019n \u2018wael\u2019. Gallwn deimlo cywilydd oherwydd ein bod ni\u2019n teimlo ein bod ni wedi methu mewn rhyw ffordd neu oherwydd bod pobl eraill yn ein beirniadu, boed hynny\u2019n wir neu beidio."}, {"text_idx": "#000037", "text": "Er enghraifft, os oes gen i\u2019r nod o roi\u2019r gorau i gyffuriau hamdden ac rwy\u2019n methu, mae\u2019n amlwg y byddwn i\u2019n teimlo cywilydd. Gall y cywilydd hwnnw wneud i mi fod yn fwy caeth iddyn nhw, ac arwain at gylch dieflig nad yw byth yn dod i ben."}, {"text_idx": "#000039", "text": "Dywedwch wrth eich hun fod beth bynnag rydych chi\u2019n ei brofi ar hyn o bryd yn iawn. Byddwch yn ymwybodol ohono ond peidiwch byth a\u0302 cheryddu eich hun am eich ymddygiadau, ymrwymwch i wneud y gorau y gallwch chi."}, {"text_idx": "#000040", "text": "Yn araf deg, bydd eich meddylfryd a\u2019ch perthynas a\u0302\u2019ch problem yn newid i fod yn fwy cadarnhaol, ac mae hyn yn arwain at addasu eich ymddygiad yn y tymor hir."}, {"text_idx": "#000041", "text": "5. Pan fyddwch yn methu, dyfal donc: Bob tro y byddwch yn mynd oddi ar y trywydd iawn, gofynnwch i\u2019ch hun pam rydych chi am wella, a dychmygwch eich hun mewn dwy flynedd os byddwch yn parhau i wella."}, {"text_idx": "#000042", "text": "Yna, rhowch gynnig arall. Does dim ots os byddwch yn ailddechrau gant o weithiau, byddwch chi\u2019n llwyddo yn y pen draw."}, {"text_idx": "#000043", "text": "Roedd yn rhaid i mi roi sawl cynnig ar gadw at amserlen ymarfer corff reolaidd. Roeddwn i\u2019n teimlo fy mod i wedi fy llethu a\u2019m digalonni wrth feddwl am orfod llusgo fy hun allan o\u2019r gwely mewn hwyliau isel, ond roeddwn i\u2019n dal i feddwl faint yn well fyddai fy mywyd a faint yn hapusach fyddai fy nheulu pe bawn i ar fy ngorau."}, {"text_idx": "#000045", "text": "Mae\u2019n amser i wneud eich gwaith cartref"}, {"text_idx": "#000046", "text": "Pa resymau sydd gennych chi dros wneud newidiadau i\u2019ch bywyd? Ysgrifennwch eich rhesymau i lawr a\u2019u rhoi ar eich wal neu rywle lle gallwch atgoffa eich hun yn aml."}, {"text_idx": "#000047", "text": "Yna, dewiswch un o\u2019r rheini ac ysgrifennwch sut y gallwch ddechrau gwneud newidiadau heddiw."}, {"text_idx": "#000048", "text": "Ysgrifennwch eich rheswm dros fod eisiau ei gyflawni a sut y byddwch yn gwneud hynny. Yna, ewch ati i\u2019w wneud. Dechreuwch yn fach a gweithiwch eich ffordd i fyny. Dychmygwch eich hun yn y blynyddoedd i ddod os byddwch yn llwyddo i wella hyd yn oed dim ond 20%."}, {"text_idx": "#000049", "text": "Mae gwneud newidiadau cadarnhaol yn fuddsoddiad yn eich iechyd meddwl hirdymor. Gall fod yn anodd dechrau ac adeiladu momentwm, ond yn y dyfodol byddwch chi\u2019n caru eich hun am fod wedi newid."}]